308 MOGENS CLEMMENSEN. 
og Kapt. Horm, da de besøgte Ruinen.)' Веупеп tilligemed et Hul 
i Muren indvendig under Østgavlens Vindue, samt Vestdørens udven- 
dige nordre Side, er siden 1880 bleven udbedret med Sten; — da 
mine Tegninger viser Ruinen, som den nu staar, ses Revnen paa 
Tegningerne ikke saa tydeligt som paa de ældre Billeder og Fotogra- 
fier; de fleste Sten mellem det nuværende indvendige Hjørne og Punk- 
teringen paa Fig. 12 er altsaa de senere indsatte. 
Grunden til, at Muren hælder, og at Revnen er opstaaet, er den 
yderst slette Fundamentering. Det er ikke usandsynligt, at Skaden 
allerede er begyndt lige efter Kirkens Opførelse, idet den Muld, der 
findes under Grundstenene, har givet efter for det store Tryk fra 
Muren; — ligesom Terrainets Fald og den sandede Grund er Skyld 
i, at Vandet fra Klippen ovenfor Kirken er sivet ned under Funda- 
mentet, uden at have særligt Afløb. Tilmed har Forbandtet indven- 
dig i sydøstre Hjørne været daarligt, idet der, som det fremgaar af 
Tegningen, har været for faa Bindere fra Østgavlen ind i Sydmuren. 
Sydmuren har tillige endnu et svagt Punkt i den ringe Styrke 
i Pillen mellem Kordøren og Vinduet lige vest for; thi indvendig 
gaar paa kun en Bredde. af 30 cm samme Fuge fra Dørens Over- 
kant til Vinduets Underkant. Det er da ogsaa hovedsagelig i denne 
Fuge, at den over Døren liggende Murmasse er gledet ud (Fig. 4, 5, 
9 & 18). 
Dog mener jeg ikke, at der i den nærmeste Fremtid er Fare for 
en yderligere Udskridning og Nedstyrtning, trods Murens ringe Sam- 
menhæng; — Muren er tyk; Tyngdepunktet ligger endnu langt inden- 
for Understøtningsfladen; og der synes, som sagt, i lange Tider ingen 
yderligere Hældning at have fundet Sted. Men naturligvis kan den 
forværres ved et stærkt Regnskyl eller Frost. — I Vestgavlen, ses en 
fin Revne, som om Sydmuren ogsaa her vilde løsne sig; men der 
er paa dette Sted ingen Fare for Udskridning. 
Den eneste sikre Foranstaltning mod en Nedstyrtning af Syd- 
muren vil være at støbe omhyggeligt et Betonfundament ind under 
Grundstenene og lægge Dræn under, saa enhver Udskridning bliver 
umulig. En saadan Udbedring kunde jeg imidlertid ikke indlade 
mig paa af Mangel paa fornødent Materiale. At mure en Stræbe- 
pille af Sten vil neppe hjælpe, da Afstivningen maa være lige 
over Kordørens vestre Side, hvor der ikke er megen Bredde; — 
desuden vil en Stræbepille påa dette Sted virke i høj Grad skæm- 
mende. 
Biiver denne Udbedring ved Lejlighed foretaget, vil der med 
det samme være Grund til at overdække alle Murene foroven 
7 Meddelelser om Grønland. Hefte II. Pag. 18; — Meddelelser om Gronland. Hefte 
VI. Pag. 96. 
